Diari Oficial de la Generalitat Valenciana


Sumari del DOGV 4517, del 09-06-2003 (2003/6677)

Informació pública de la convocatòria d'Assemblea General ordinària de la Caja de Elche, Caja Rural, Cooperativa de Crédito Valenciana.
---------------------------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6677


Organisme emissor
:   Caixa d'Elx, Caixa Rural COOP Crèd. V.

Tipus de document
:   Anunci

Informació pública de la convocatòria d'Assemblea General ordinària de la Caja de Elche, Caja Rural, Cooperativa de Crédito Valenciana. [2003/S6677]
  
El Consell Rector, per acord adoptat en sessió celebrada el dia 27 de maig de 2003, de conformitat amb el que establix l'article 31 dels Estatuts Socials, convoca a tots els socis a l'Assemblea General Ordinària que se celebrarà en el Centre de Congressos Ciutat d'Elx (carrer Porta de la Morera núm. 2 d'Elx) el pròxim dia 30 de juny de 2003 a les 19.00 hores en primera convocatòria, o si s'escau a les 19.30 hores en segona convocatòria, per a tractar el següent
  
Ordre del dia
  
1. Examen de la gestió social, lectura i aprovació si cal de l'informe de gestió, memòria, balanç i compte de pèrdues i guanys corresponents a l'exercici tancat el 31 de desembre de 2002 i informe dels auditors de comptes.
  
2. Proposta de distribució de l'excedent disponible.
  
3. Liquidació del pressupost del Fons de Reserva de Formació i Promoció Cooperativa de l'exercici 2002.
  
4. Pla d'Inversions del Fons de Reserva de Formació i Promoció Cooperativa de l'exercici 2003.
  
5. Aprovar la constitució de la Fundación Caja de Elche, Ruralcaja, Fundación de la Comunidad Valenciana, amb domicili social a Elx (Alacant), plaça de Baix número 8.
  
6. Aprovar els Estatuts pels quals es regirà la Fundació.
  
7. Aprovar l'aportació de 6.000,00 euros en concepte de dotació per a la constitució de la Fundació.
  
8. Facultar Andrés Serrano Gonzálvez per a realitzar les gestions que calguen per a la consecució d'esta finalitat, inclòs l'atorgament de l'escriptura de constitució de la Fundació i Estatuts Fundacionals, i s'habilita perquè puga realitzar els altres tràmits necessaris per a la inscripció en el Registre de Fundacions de la Comunitat Valenciana, així com, si s'escau l'atorgament d'escriptures d'esmena o rectificació, i es podrà inclús delegar esta última facultat en qualsevol altra persona si així ho estima oportú.
  
9. Acceptar el càrrec de patró de la Fundació, i designar com a representant en el Patronat Andrés Serrano Gonzálvez, major d'edat, veí d'Elx (Alacant), amb domicili en el carrer Glorieta número 4 i número d'identificació fiscal 72694015P
  
10. Facultar el president del Consell Rector perquè eleve a públics els acords adoptats en els punts anteriors de l'ordre del dia o en la seua execució, amb facultat expressa per a esmenar aquells defectes o errors que pogueren impedir la inscripció en els registres públics corresponents.
  
11. Precs, preguntes i suggeriments.
  
12. Decisió sobre l'aprovació de l'acta de la sessió.
  
D'acord amb el que establixen els Estatuts, els comptes anuals, l'informe de gestió, l'informe d'auditoria, els altres documents relatius a l'ordre del dia i el contingut de les propostes del Consell Rector estaran a disposició dels socis en el domicili social de la Caixa, situat a la plaça de Baix, núm. 8 d'Elx i en els altres centres de treball de l'entitat, fins a la celebració de l'Assemblea, durant l'horari d'obertura al públic d'estes oficines. Tot soci té dret a rebre gratuïtament els documents abans esmentats, així com la memòria escrita de les activitats desenvolupades.